CELEX: 32020D1774
Language: el
Date: 2020-11-24 00:00:00
Title: Απόφαση (ΚΕΠΠΑ) 2020/1774 της Επιτροπής Πολιτικής και Ασφάλειας της 24ης Νοεμβρίου 2020 για την παράταση της θητείας του αρχηγού αποστολής της συμβουλευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (EUAM RCA/1/2020)

27.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/22
               
            
         ΑΠΟΦΑΣΗ (ΚΕΠΠΑ) 2020/1774 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 24ης Νοεμβρίου 2020
         για την παράταση της θητείας του αρχηγού αποστολής της συμβουλευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (EUAM RCA/1/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την απόφαση (ΚΕΠΠΑ) 2019/2110 του Συμβουλίου, της 9ης Δεκεμβρίου 2019, σχετικά με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (1), και ιδίως το άρθρο 8 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 8 παράγραφος 1 της απόφασης (ΚΕΠΠΑ) 2019/2110, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης για την Ευρωπαϊκή Ένωση, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική καθοδήγηση της συμβουλευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 17 Δεκεμβρίου 2019, η ΕΠΑ εξέδωσε την απόφαση (ΚΕΠΠΑ) 2019/2189 (2),με την οποία διορίστηκε ο κ. Paulo SOARES αρχηγός αποστολής της EUAM RCA από τις 9 Δεκεμβρίου 2019 έως τις 8 Δεκεμβρίου 2020.
                  
               
                     (3)
                  
                  
                     Στις 30 Ιουλίου 2020, το Συμβούλιο εξέδωσε την απόφαση (ΚΕΠΠΑ) 2020/1131 (3), με την οποία δρομολογήθηκε η EUAM RCA στις 9 Αυγούστου 2020.
                  
               
                     (4)
                  
                  
                     Ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας του κ. Paulo SOARES ως αρχηγού αποστολής της EUAM RCA από τις 9 Δεκεμβρίου 2020 έως τις 8 Δεκεμβρίου 2021,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θητεία του κ. Paulo SOARES ως αρχηγού αποστολής της συμβουλευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) παρατείνεται έως τις 8 Δεκεμβρίου 2021.
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
            Εφαρμόζεται από τις 9 Δεκεμβρίου 2020.
         
         
            Βρυξέλλες, 24 Νοεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 318 της 10.12.2019, σ. 141.
         
            (2)  Απόφαση (ΚΕΠΠΑ) 2019/2189 της Επιτροπής Πολιτικής και Ασφάλειας, της 17ης Δεκεμβρίου 2019, σχετικά με τον διορισμό του αρχηγού αποστολής της συμβουλευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (EUAM RCA/1/2019) (ΕΕ L 330 της 20.12.2019, σ. 51).
         
            (3)  Απόφαση (ΚΕΠΠΑ) 2020/1131 του Συμβουλίου, της 30ής Ιουλίου 2020, σχετικά με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) (ΕΕ L 247 της 31.7.2020, σ. 16).